
În prima săptămână a lunii martie, s-a emis un verdict surprinzător în cazul scandalului Roșia 
Montană, România câștigând procesul. Prin urmare, statul român nu va plăti nicio despăgubire, ci 
chiar va recupera de la Gabriel Resources 1,4 milioane dolari cheltuieli de judecată. Este, deci, 
momentul potrivit pentru a fi făcute o serie de clarificări cu privire la cazul Roșia Montană, vorbind în 
principal despre corupția din spatele afacerii și despre suspiciunile ce planează asupra unor figuri 
politice importante ale statului român. 


Controverse cu privire la exploatarea resurselor bogate din România 


Pentru a înțelege mai bine această problematică, putem să începem analiza de la o comparaţie cu Venezuela, 
țara care are cea mai mare rezervă de petrol din lume. Venezuela se confruntă cu un paradox interesant, fiind 
una dintre cele mai sărace state de pe continentul american, deși are vaste resurse. Explicaţia este una 
simplă: Venezuela nu poate să extragă o foarte mare cantitate din rezervele pe care le are, deoarece îi lipsesc 
finanțarea, tehnologia, resursa umană și know how-ul. Statele mici, care nu au ambiţii, ajung, așadar, să 


delege statelor puternice, dezvoltate capacitatea de a le extrage resursele. Acesta este motivul fundamental 
pentru care o naţiune rămâne săracă. 

demarcație între naţiunile sărace și fără perspective sau planuri de viitor şi cele care își înțeleg rostul pe lume, 
își acceptă bogăţia și își doresc să se dezvolte este reprezentată tocmai de această capacitate de a exploata 


resursele existente fie pe cont propriu, fie prin delegarea acestei sarcini unor companii puternice și eficiente. 


Printr-o situaţie similară au trecut și statele arabe care, atunci când au descoperit că există mari zăcăminte de 
petrol în solurile lor, au optat din start pentru concesionarea dreptului de exploatare unor companii străine. Dar 
această variantă nu a funcţionat decât pentru unul sau două decenii, ulterior statele arabe alegând să-și 
gestioneze singure resursele. Acest lucru a generat o tendinţă de scumpire a preţului țițeiului pe plan mondial, 
tendinţă care nu s-a diminuat nici până în ziua de astăzi. Exercitându-și suveranitatea, statele care au ţiţei și 
gaze naturale ajung să le exploateze în interesul lor și să le vândă la preţuri care avantajează dezvoltarea 


acestor naţiuni. 


Din acest exemplu referitor la experiența statelor arabe producătoare de ţiţei trebuie să înțelegem că, 
pe lângă faptul că România ar fi fost datoare faţă de propriii ei cetățeni și față de viitorul copiilor noştri 
să-și exploateze resursele de aur şi, în general, toate resursele de care dispune, această exploatare ar 
fi trebuit să se facă în nume propriu. Având pe de-o parte resursa minerală și, pe de altă parte, suficientă 
resursă inginerească, suficientă expunere tehnologică de-a lungul a zeci sau sute de ani, România ar fi putut 
să-și construiască propria industrie bazată pe exploatarea resurselor (și chiar a reușit într-o oarecare măsură). 


Guvernele României au greșit fundamental atunci când și-au pus problema să concesioneze exploatarea 
resurselor unor companii străine! România ar fi putut să finanţeze singură o astfel de operațiune amplă, și iată 
de ce. Potrivit argumentelor expuse cu alte ocazii (sau mai simplu, gândindu-ne ce ar fi însemnat ca în loc de 
170 de miliarde de euro, cât este azi datoria publică a ţării, să fi avut 172 sau 173 de miliarde de euro), 
România ar fi putut obţine finanţări împrumutându-se, fiind vorba de câteva miliarde de dolari pentru 
construirea și consolidarea unei astfel de industrii (în condiţiile în care ţara s-a împrumutat până acum cu 150 
de miliarde de euro). O a doua variantă ar fi fost ca banii pentru exploatarea aurului din România să se fi 


obținut prin subscripţie publică la bursă. Astfel, avuţia naţională ar fi rămas statului român. 


România ar fi putut să gândească un plan similar și în legătură cu rezervele sale de ţiţei și gaze naturale, 
oferind locuri de muncă în plus românilor, cumpărând utilaje din România, folosind specialiști români și așa 
mai departe. În acest domeniu, guvernanţii au preferat să concesioneze drepturile de exploatare către OMV 
Petrom, o companie străină dintr-un stat care se dovedește ostil României și care ne păgubește anual cu 10- 
20 de miliarde de euro prin ţinerea în afara spaţiului Schengen a ţării noastre. Ideea de a da unor companii 
străine dreptul şi posibilitatea de a-ţi exploata propriile resurse nu face decât să îngroape și mai mult statele 
care recurg la astfel de măsuri. Aceasta a fost calea sigură de menţinere a României în sărăcie, de alungare a 
corpului ingineresc din ţară, de ţinere pe dobânzi mici a resurselor financiare ale românilor (care ar fi putut fi 
investite în astfel de operaţiuni, prin subscripţie publică). 


Scurt istoric al potlogăriilor din jurul afacerii Roșia Montană 

să facă o asociere între o companie a statului cu o firmă lipsită de experienţă minieră, de resursă umană bine 
instruită, de know how, de utilaje și de finanţare. Toate aceste lucruri pe care pretindea că le va aduce această 
„firmă de apartament” a lui Frank Timiş puteau foarte simplu să fie realizate pe cont propriu de România. 
Populaţia a trecut cu vederea mult prea ușor acest incident și nimeni nu s-a revoltat. 


A venit momentul 1999, când Radu Berceanu, noul Ministru al Industriilor, care a luat licenţa de exploatare a 
Minvest Deva și a „făcut-o cadou” firmei rezultate din asocierea dintre Minvest Deva și firma lui Frank Timiș: 
Euro Gold Corporation. În 2009, coaliția PDL-PSD a decis majorarea capitalului social al Euro Gold 
Corporation. Statul român, prin firma Minvest Deva, nu a participat la proces, motiv pentru care Gabriel 
Resources a venit și a investit în afacere. Judecătorii de pe lângă Registrul Comerţului au respins majorarea 
de capital, motiv pentru care guvernul din timpul lui Băsescu a decis schimbarea legii minelor, schimbând 
legea societăţilor comerciale pentru a permite acea majorare de capital măsluită. Apoi, în al doilea mandat, 
Băsescu și Ponta au jonglat cu declaraţiile publice, generând majorarea, respectiv scăderea prețului acţiunilor 
pe bursa din Toronto, în funcţie de interesele asociaților. 


Guvernul USL a semnat un memorandum cu firma străină Gabriel Resources, prin care își lua niște 
angajamente că va face tot ce trebuia să facă tot ce se poate din punct de vedere administrativ, astfel încât 
Gabriel Resources să obțină licența de exploatare a aurului, printr-un procedeu toxic (pentru mediu și vestigiile 
arheologice din zonă). Lumea s-a revoltat împotriva procedeelor propuse, ce ar implicat folosirea unor cianuri 
extrem de nocive. Demonstraţiile de stradă extrem de puternice au împins PNL-ul să se opună exploatării de 
la Roșia Montană. Astfel, legea promisă de Ponta canadienilor de la Gabriel Resources, ce le-ar fi oferit 
autorizația de mediu necesară demarării procedeelor de exploatare cu cianuri, a fost respinsă în Parlament. 
Guvernul Cioloș a decis ulterior să ceară includerea în patrimoniul UNESCO a sitului de la Roșia Montană. 


La finalul lunii ianuarie a anului 2024, primul ministru în funcţie a avut o ieșire publică neprovocată, în care a 
lăsat să se înțeleagă că este foarte posibil ca România să piardă acest arbitraj, anunțând plata unor 
despăgubiri de vreo 2 miliarde de dolari. După care, Ministrul de Finanţe a venit și a plusat, spunând că există 
o probabilitate destul de mare de a plăti despăgubiri de 6,7 miliarde de dolari. Suma aceasta colosală a 
isterizat o țară întreagă, România având o datorie publică foarte mare. A doua zi după s-a anunţat acest lucru, 
televiziunile și ziarele au spus că: „Surse guvernamentale indică drept probabilă pierderea de către România 
arbitrajului” (31 ianuarie). Pe 1 februarie, a început o apreciere bruscă a acţiunilor Gabriel Resources, care, de 
la 0.45 de dolari per acţiune pe acţiuni, a ajuns la 0,87 de dolari per acţiune. 


Unii spun că Ciolacu a manipulat bursa și că ar fi avut un câștig material din asta, alţii spun că sumele 
tranzacţiilor făcute atunci au fost undeva la câteva milioane și că nici gând să fie manipularea bursei cu scop 
financiar. Într-adevăr, suma tranzacţiilor făcute de pe 1 februarie până în ultima zi, până pe 7 martie, a fost 
undeva la 5 milioane de dolari. Oricine ar fi făcut o asemenea sumă utilizând procedee ilegale este 


condamnabil. Procurorii din România ar trebui, prin Ministerul Justiţiei, să ceară Ministerului Justiţiei din 


Canada acces la lista tranzacţiilor respective și la persoanele care au făcut acele tranzacții pentru a lămuri 
dacă se află sau nu apropiaţi de-ai lui Ciolacu sau Ciolacu însuși printre cei care au făcut acest lucru. Ciolacu 


a ft Y9 in ss 3 E ) 


intormaţii asupra deciziei unor arbiiri dintr-un tribunal al Bâncii Mondiale. kâamâne de vâzui de ce a iâcui 
Ciolacu acele declarații. 


Să mai subliniem un aspect interesant: au fost 1 milion de acţiuni „shortate”, adică cineva a împrumutat 1 
milion de acţiuni fictiv, le-a vândut când preţul era mare, le-a vândut în lipsă, adică le-a cumpărat din nou după 
căderea bursei canadiene la 0,05 dolari pe acţiune. De obicei, aceste operaţiuni de vânzare în lipsă, de 
operațiuni derivate, se fac cu acoperire de 10:1. Deci dacă cineva a investit 100.000 de dolari, putea să 
cumpere lejer 1 milion de acţiuni. Trebuie văzut cine este acel cineva care a pariat că România va câștiga 
decizia arbitrară. Niciodată statul român nu a încercat să ne lămurească aceste necunoscute și de aici 
suspiciunea va crește, și va crește pentru că toată lumea vede că nimeni nu cercetează o suspiciune la 
adresa lui Ciolacu. 

